Chiculiță a început să practice scrima la vârsta de zece ani la Clubul bancar Progresul. În anul 1981 a câștigat o medalie de bronz pe echipe la Universiada organizată „acasă”, la București. În același an a transferat la CSA Steaua. La Jocurile Olimpice de vară din 1984 de la Los Angeles a participat doar la proba pe echipe. România a fost învinsă de Franța în semifinală, apoi a întâlnit Germania de Vest în „finala mică”. Chiculiță a intrat la egalitate în ultimul releu și s-a impus 5–1 în fața lui Freddy Scholz, aducând România medalia de bronz. A fost și membru al echipei care a participat la Jocurile Olimpice de vară din 1992. A fost din nou învinsă în semifinală, apoi a pierdut cu Franța în meciul pentru bronzul. Chiculiță s-a clasat și pe locul 4 cu echipa la Campionatul Mondial din 1993 de la Essen.